Odense Adresse-Contoirs Efterretninger, 1809-12-18
Anmeldelse. Enhver veed, det er meget almindeligt i offentlige Blade af finde udførlige Anmeldelser og Fundatzer, angaaende milde Stiftelser og Legatter, hvoriblant nogle mindre betydelige, og dog vides ikke i noget offentligt Blad at være indført nogen (i mindste ikke udførlig) Anmeldelse, eller Beretning om det Eilschovske Legatum i Odense. Maaskee man har tænkt: om det Tvivlsomme Intet. Nu da alle Knuder ere opløste, og det Eilschovske Skifte, haabentlig for sidste Gang, er bleven sluttet mener jeg, det er Pligt for mig, som Executor testamenti for den afdøde Skifterinde og hendes Hovedlod, offentligen at kundgjøre Følgende: afgangne Kjøbmand Peter Eilschovs Enke, Anne Marie Becker i Odense, døde 29 August 1799, i Følge hendes Disposition og Codocill er af hendes Hovedlods beholdne Midler oprettet et Legatum, af hvis Rente fattige Enker og Jomfruer samt gamle og fattig Mænd (fortrinlig af hendes og sal. Mands Familie), som opholde sig i Odense eller Fyen, skulle nyde heel Portion 26 Rd., eller halv Portion 13 Rd., der udbetales 2 Gange aarlig, nemlig i Juni og Decbr. Termin. Nu afdøde Kammerraad Holm, som udnævnte første Executor testamenti, og bemyndiget til at forfatte Legats Fundatz, forordnede, at imedens Skiftet (som tegnede til at blive langvarigt) stod under Behandling, skulle til Pensionisterne skee forløbig, terminviis Uddeeling af de Renter, hvis Kapital med Vished kunde antages at tilfalde hendes Hovedlod, eller Legatet. Mandens og Konens samtlige 4 Executores testamenti, som tillige vare beskikkede Skifte-Kommissarier i Boet, stadfæstede denne Bestemmelse ved en Rets Beslutning, i hvis Følge Uddeeling skeete til Pensionisterne i Terminerne 11 Decbr. 1801, samt 11 Juni og 11 Decbr. 1802. Men de - for Legatets Bedste og Skiftets hastige Endskab at befordre - i Aaret 1803 udvirkede 2de Kommissarier standsede Uddeelinger i Juni og Decbr. Terminer, samme Aar; hvilken Uddeling dog nu, paa Grund af ovennævnte Retsbeslutnings Vedmagtkjendelse i høieste Ret, efter 6 Aars længselfuld Forventning, til Ære for Sandhed og Ret, af Stiftets høie Øvrighed er foranstaltet fuldbyrdet. Hvad Legattets Kapital anbelanger, da var samme ved den paaankede Skifte=Repartition af 31 Jan. 1804 beregnet til 111,792 Rd. 69 1/5 s., men i Følge ergangne høieste Rets Domme og derpaa grundede Omgjørelses Forretning, samt senere Skifte=Repartition af 23 Novbr. 1808 er samme Kapital forøget med de, Legatet ved første Repartition frakjendte, 4195 Rd. 90 sk., altsaa nu 115,988 Rd. 63 1/2 s. af hvis Rente skeer aarlig Uddeeling til de Pensionistere, som af Legattets fundatsmæssige Directeurer, Stiftamtmanden, Biskoppen, Odense Byes 3de Sognepræster og 3de MagistratsPersoner, dertil udnævnes. Dette er i Korthed Resultatet af en meget og længe omtvistet Sag, der efter Hr. Bogtrykker Hempels i AdresseAvisen Nr. 110 for Aar 1806 meget rigtige Anmærkning i enhver Henseende er læreriig og af varig Jnteresse for Provindsen Fyen. Har endog en sildigere Velgjører i Odense. følt, og ved sin Stiftelse virket for Ungdommens Dannelse, saa er dog Mad Eilschovs Stiftelse i Størrelse den første af alle Stiftets Legatter, hensigtende til at lette Armods og Alderdoms tunge Kaar, ikke mindre velgjørende og gavnlig. Formener derfor, at Testatrix derved har gjort sig velfortient til en aarlig Minde Tale (ligemed hvad skeer i den Lahnske Stiftelse) udi den Kirke, hvis baade ind- og udvendige Prydelse ganske skyldes hendes og forhen afdøde Mands Gavmildhed. Odense den 16 Decbr. 1809. - . Dal.